**TELJES ELLÁTÁS ALAPÚ, MENETRENDADÁSI KÖTELEZETTSÉG NÉLKÜLI VILLAMOSENERGIA ADÁSVÉTELI SZERZŐDÉS**

**(tervezet)**

1. **Szerződő felek**

Egyrészről ……………………… mint villamos energia felhasználó, a továbbiakban: Vevő

Székhelye:

Cégjegyzékszáma:

Adószáma:

Számlavezető bankja és bankszámlaszáma:

Képviselője:

másrészről az ………………………………….. mint villamos energia kereskedő, a továbbiakban: Eladó

Székhelye:

Cégjegyzékszáma:

Adószáma:

Számlavezető bankja és bankszámlaszáma:

Mérlegköri azonosító kódja:

Képviselője:

(az Eladó és a Vevő a továbbiakban együttesen: **Felek**, külön-külön: **Fél**) között az alulírott helyen és időben az alábbi feltételekkel:

1. **Előzmények**

A Felek rögzítik, hogy a Vevő jelen szerződés (a továbbiakban: **Szerződés** vagy **szerződés**) tárgyában a közbeszerzésekről szóló 2015. évi CXLIII. törvény (a továbbiakban: **Kbt.**) rendelkezései alapján közösségi értékhatárt elérő értékű, nyílt közbeszerzési eljárást folytatott le „Általános felhasználású villamos energia szállítása a 2017.01.01 00:00 CET - 2017.12.31. 24:00 CET közötti időszakban teljes ellátás alapú, menetrend adási kötelezettség nélküli villamos energia kereskedelmi szerződés keretében” tárgyban, és jelen Szerződés ezen közbeszerzési eljárás eredményeként jött létre. Ennek megfelelően Felek tudomásul veszik, hogy a közbeszerzési eljárás iratai, különösen az ajánlati felhívás és az egyéb közbeszerzési dokumentumok – annak valamennyi mellékletével együtt –, valamint az Eladónak, mint a közbeszerzési eljárás nyertes ajánlattevőjének ajánlata a jelen Szerződés részét képezik. A Felek rögzítik, hogy az előzőekben említett dokumentumokat fizikailag ugyan nem csatolják a jelen Szerződés törzsszövegéhez, ám azok tartalma a Felek számára ismert. A Felek tudomásul veszik azt is, hogy a Szerződés és a közbeszerzési dokumentumok eltérése esetén jogviszonyukra a közbeszerzési dokumentumokban foglaltak az irányadóak. Jogszabályi kötelezés esetét kivéve semmis minden olyan kikötés, amely ellentétes a közbeszerzési felhívásban és egyéb közbeszerzési dokumentumokban, valamint az ajánlatban foglaltakkal.

Felek rögzítik, hogy a szóban forgó közbeszerzési eljárás során ajánlatkérőként részt vevő ajánlatkérők egy ajánlatkérői konzorcium tagjai, mely tagok listáját a jelen szerződés 3. pontja tartalmazza. Jelen szerződés ennek megfelelően közös közbeszerzés formájában valósul meg, a konzorcium egyes tagjai külön-külön kötik meg az eljárás eredményeképpen létrejövő szerződést a nyertes ajánlattevővel.

Jelen Szerződés Vevő 2016……………….-én ………..számon megjelent ajánlati felhívása és Eladó rendelkezésére bocsátott egyéb közbeszerzési dokumentumok, valamint Eladó 2016. ……… -án kelt ajánlata alapján készült.

A jelen Szerződésben használt (nagybetűvel kiemelt) fogalmakat a vonatkozó jogszabályokban, így különösen a villamos energiáról szóló 2007. évi LXXXVI. törvényben, (a továbbiakban: **VET.)**, a villamos energiáról szóló 2007. évi LXXXVI. törvény egyes rendelkezéseinek végrehajtásáról szóló 273/2007. (X. 19.) Korm. rendeletben (a továbbiakban:**VET Vhr**.,) valamint a villamos energia rendszerhasználati díjakról és alkalmazásuk szabályairól szóló 4/2013.(X.16.) MEKH rendeletben meghatározottak szerint kell érteni.

1. **A Szerződés tárgya, időtartama, teljesítési időszak, teljes villamos energia mennyiség**

3.1 Jelen Szerződés **teljes ellátás alapú, menetrendadási kötelezettség nélküli** villamos energia adásvételi szerződés, melynek tárgya a 3.2 pontban meghatározott feltételek szerinti villamos energia adásvétele.

3.2 A Felek jelen Szerződést **2017.01.01 00:00 órától 2017.12.31 24:00 óráig** tartó határozott időtartamra kötik, mely időtartam alatt az Eladó az általános felhasználású villamos energiát Vevő részére folyamatosan biztosítja.

A teljes mennyiség: **……………. kWh + 35,3%** villamos energia, amelynek becsült megoszlása a közbeszerzési eljárásban ajánlatkérőként részt vett 9 Felhasználó között:

|  |  |  |
| --- | --- | --- |
| **Felhasználó** | **2017. évi  Szerződött  Mennyiség  (kWh)** | **2017. évi  Maximális Mennyiség** (Szerződött Mennyiség + 35,3%)  **(kWh)** |
| **BKK közút** |  |  |
| **Budapest Gyógyfürdői és Hévizei Zrt.** |  |  |
| **Budapesti Temetkezési Intézet Zrt.** |  |  |
| **FŐKERT Nonprofit Zrt.** |  |  |
| **FŐKÉTÜSZ Kft.** |  |  |
| **FTSZV Kft.** |  |  |
| **FŐTÁV Zrt.** |  |  |
| **FŐTÁV Dolgozók Szakszervezete** |  |  |
| **FŐTÁV-Kiserőmű Kft.** |  |  |
| **ÖSSZESEN:** |  |  |

|  |  |  |
| --- | --- | --- |
| **Opcionális Felhasználó** | **2017. évi  Szerződött  Mennyiség  (kWh)** | **2017. évi  Maximális Mennyiség** (Szerződött Mennyiség + 35,3%)  **(kWh)** |
| **FKF Nonprofit Zrt.** |  |  |

A Fővárosi Közterület-fenntartó Nonprofit Zrt. jelenleg tárgyalásokat folytat alternatív energiafelhasználás lehetőségéről. Az opcionális szerződéses mennyiség egészének vagy egy részének felhasználására, vagy az arra való kötelezettségvállalásra (szerződéskötésre) csak abban az esetben és olyan mértékben kerül sor, amennyiben a Fővárosi Közterület-fenntartó Nonprofit Zrt. részéről nem valósul meg, vagy a szerződés időtartama alatt valósul meg a jelenleg tárgyalások alatt lévő alternatív energiafelhasználás lehetősége.

3.3 A Szerződés elválaszthatatlan részét képezi az Eladó Általános Szerződési Feltételei/Üzletszabályzata (2. sz. melléklet) és a Felek **Általános Mérlegkör Tagsági Szerződése** (3. sz. melléklet).

3.4 Felek rögzítik, hogy az Általános Mérlegkör Tagsági Szerződésben az Eladó, mint Mérlegkör-felelős vállalja, hogy a Vevő, mint Mérlegkör-tag által szolgáltatott vagy elfogadott tervadatoktól eltérő vételezései esetén a kiegyenlítő energiát a Rendszerirányítóval elszámolja, és ezzel kapcsolatban vele szemben pénzügyileg helytáll.

3.5 Felek megállapodnak abban, hogy Vevő az Eladóhoz intézett írásbeli egyoldalú nyilatkozatával jogosult kezdeményezni Eladónál, a hálózati csatlakozási, hálózathasználati és villamosenergia-vásárlási szerződéseinek Eladó általi megbízottként történő, összevont kezelését. Felek rögzítik, hogy Vevő kezdeményezésére Felek, a Vevő hálózati csatlakozási, hálózathasználati és villamosenergia-vásárlási szerződéseinek megbízottként történő, összevont kezelése tárgyában külön megbízási szerződést (a továbbiakban: Megbízási Szerződés) kötnek az 4. sz. mellékletben foglalt tartalommal, mely annak létrejöttét követően jelen Szerződés elválaszthatatlan részét képezi. Felek rögzítik, hogy Eladó a hálózati csatlakozási és hálózathasználati szerződések megkötésével, módosításával, vagy felmondásával kapcsolatos tevékenységéért külön díjazásra nem tarthat igényt. A Megbízási Szerződés Felek jogviszonyában a jelen, villamos energia ellátására vonatkozó Szerződés időtartama alatt van hatályban és azzal együtt szűnik meg, önálló szerződéses léttel nem bír.

3.6 A Vevő a villamos energiát a teljesítés helyén veszi át saját felhasználás céljából, azt a VET 66.§-a szerint, harmadik személy számára nem adja tovább. A Felek a villamos energia átadása tekintetében nem tekintik harmadik félnek a Vevő jelen Szerződésben meghatározott felhasználási helyeit igénybevevő bérlőket, használókat.

1. **Az átadott villamos energia díja**

**Az energiadíj egységára nettó: ………. HUF/kWh,**

**azaz nettó ……………………… HUF/kWh**

mely egységár a Szerződés időtartama alatt nem változik, kivéve a 4.3 pontban foglalt eseteket.

4.1 A szerződéses ár (villamos energia díja) tartalmazza a határkeresztezési díjat, a mérlegkör tagsági díjat, a számlatartalommal megegyező tartalmú elektronikus adatszolgáltatás esetleges költségeit, illetve a közvetített szolgáltatások esetleges költségeit.

4.2 A szerződéses ár nem tartalmazza a VET 9-13. §-aiban meghatározott és a megújuló energiaforrásból vagy hulladékból nyert energiával termelt villamos energia, valamint a kapcsoltan termelt villamos energia kötelező átvételéről és átvételi áráról szóló 389/2007. (XII. 23.) Korm. rendeletben, a megújuló energiaforrásokból és a hulladékból nyert energiával termelt villamos energia működési támogatásának finanszírozásához szükséges pénzeszköz mértékének megállapítási módjára és megfizetésére vonatkozó részletes szabályokról szóló 1/2016. (I. 27.) NFM rendelet, valaminta megújuló energiaforrásból és hulladékból nyert energiával termelt villamos energia termelésének elősegítése érdekében az Átviteli Rendszerirányítótól az Eladó által kötelezően megvásárolandó villamos energia (KÁT) mennyiségének és szabályozásának költségét, a rendszerhasználati díjakat, a VET 147. §-ában meghatározott pénzeszközöket – így a kapcsolt termelésszerkezet-átalakítási díjat –, az energia adót, az ÁFÁ-t, valamint a vonatkozó jogszabályok alapján esetlegesen felmerülő egyéb adókat, illetékeket, díjakat, járulékokat és költségeket.

4.3 Amennyiben Eladót a jelen Szerződés teljesítésével összefüggésben - jogszabályi előírás alapján - új adó megfizetésére kötelezik oly módon, hogy annak Vevőtől történő beszedésére köteles, abban az esteben az Eladó a jelen Szerződéssel összefüggésben jogosult a Vevővel szemben díjváltozást érvényesíteni, amely a díj növekedését vagy csökkenését egyaránt jelentheti.

1. **Teljesítmény lekötés, villamos energia-szállítás, átvétel**

5.1 Az Eladó kötelezi magát arra, hogy a Szerződés időtartama alatt a Vevő mindenkori igénye szerinti villamos energia mennyiséget a Csatlakozási ponto(ko)n keresztül a területileg illetékes Elosztói Engedélyes közreműködésével leszállítja.

5.2 Az Eladó kötelezettségeinek teljesítési helye az átviteli hálózat. A Szerződés szerinti teljesítés akkor következik be, ha a Vevő számára a Szerződés szerinti, általa igényelt villamos energia az átviteli hálózaton a rendelkezésére állt a szerződéses időszak alatt. A villamos energia elosztása (eljuttatása) a villamos energia rendszerben a Vevő csatlakozási pontjára a területileg illetékes Elosztói Engedélyes(ek) feladata és felelőssége.

5.3 A Vevő vállalja, hogy az előző pont szerint átadott villamos energiát átveszi (a továbbiakban: **Átadott Villamos Energia**), és annak jelen Szerződés szerinti energiadíját Eladó számára a Szerződés rendelkezései szerint megfizeti.

5.4 Az Eladó vállalja, hogy jelen Szerződés hatálya alatt a Vevő igénye szerint minden olyan Felhasználási helyre is a Szerződés feltételei szerint értékesít villamos energiát, amelyek később kerülnek a Vevő üzemeltetésébe, a 3.2. pontban meghatározott villamosenergia-mennyiség felső határát összességében meg nem haladó mértékig. Felek a Felhasználási helyek vonatkozásában felmerült változást a Kbt. 141. § szerinti szerződésmódosítással érvényesítik.

5.5 Amennyiben jogszabályváltozás, tulajdonosi vagy hatósági döntés folytán a Vevő működési területe megváltozik úgy, hogy a megnövekedett villamos energia felhasználás az a 3.2. pontban meghatározott villamosenergia-mennyiség felső határát összességében meghaladja, az a Kbt. 141. §-ban meghatározott körülménynek minősül és a Szerződés módosítását vonja maga után.

5.6 A Vevő üzemeltetéséből kikerülő Felhasználási helyre vonatkozóan a Szerződés megszűnik az Elosztói Engedélyes által elfogadott időpontban.

1. **Az átadott energia mérése**

A villamos energia mérését a Hálózati Engedélyesek és az Átviteli Rendszerirányító végzik. A távmért (idősoros) Felhasználási helyek esetén a tárgyhónap ¼ órás átlagteljesítményeire, valamint az elfogyasztott villamos energia mennyiségére vonatkozó adatokat a területileg illetékes Elosztói Engedélyes a mért ¼ órás terhelési adatok összesítésével továbbítja az Eladónak. Az Eladó és a Vevő közötti elszámolás az Elosztói Engedélyes(ek) által közölt ¼ órás adatokon alapul, a Felek ezt tekintik az Átadott Villamos Energiának.

A profilos Felhasználási helyek esetén az előre meghatározott MÉF-ek (Mértékadó Éves Fogyasztás) alapján történik az elszámolás.

1. **A szerződött mennyiség és mennyiségi toleranciasáv**

7.1 Az Eladó jelen Szerződés alapján a szerződéses időszak alatt (minimálisan) ……………. **kWh** villamos energia mennyiséget szállít a Vevő részére (**Szerződött Mennyiség**). A Vevő a Szerződött Mennyiségtől pozitív irányba **35,3%**-kal pótdíjmentesen eltérhet (Maximális Mennyiség).

7.2 Az Eladó vállalja, hogy a Vevő jelen Szerződés hatálya alatt létesült új – az 1. számú mellékletben nem szereplő – Felhasználási helye(i) villamos energia ellátását, jelen Szerződés feltételei szerint biztosítja. Új felhasználási hely(ek) létesítése esetén a Vevő a szükséges adatok megadásával a hatályos jogszabályokban foglalt rendelkezéseknek megfelelően írásban értesíti az Eladót a Felhasználási hely(ek) mérlegkörbe való beléptetése érdekében. Eladó vállalja a mérlegkör tagsági szerződések létrehozását az összes Felhasználási helyre vonatkozóan. Felek a Felhasználási helyek vonatkozásában felmerült változást a Kbt. 141. § szerinti szerződésmódosítással érvényesítik.

1. **Mennyiségi elszámolás**

8.1 A Vevő rögzíti, hogy a jelen Szerződés 7.1 pontjában meghatározott mennyiség a közbeszerzési eljárás során meghatározott 10 Felhasználó összesített fogyasztásának, azaz 45.100.715kWh-nak részét képezi.

8.2 Amennyiben a Vevő tényleges fogyasztása nem éri el a 7.1 pontban rögzített Szerződött Mennyiséget (……………… kWh), úgy a Vevőnek meg kell fizetnie az át nem vett energiamennyiséget (Alulvételezési pótdíj) kivéve, ha az alulfogyasztás oka Vis Maior vagy olyan körülmény, amely Eladónak felróható, valamint a 8.4 és 8.6. pontban meghatározott eseteket.

8.3 Amennyiben a Vevő tényleges fogyasztása meghaladja a Szerződött Mennyiség +35,3%-ot (Maximális Mennyiség), úgy a Vevőnek az Eladó által megajánlott energiadíj egységáron felül 10% felárat kell fizetnie a felülvételezett mennyiségre vonatkozóan (Felülvételezési pótdíj), kivéve, ha a felülfogyasztás oka Vis Maior vagy olyan körülmény, amely az Eladónak felróható, valamint a 8.4 és 8.6 pontban meghatározott eseteket.

8.4 A Felek rögzítik, hogy jelen Szerződés 8.2. és 8.3. pontjában szereplő alul- és felülvételezésből eredő pótdíjfizetési kötelezettség és annak elszámolása éves szinten történik, és a közbeszerzési eljárás során ajánlatkérőként szereplő 10 Felhasználó által együttesen szerződött összes mennyiségre vonatkozóan értelmezendő, az alábbiak szerint:

8.4.1 Ha a 10 Felhasználó bármelyikének alul-, felülvételezésből eredő pótdíjfizetési kötelezettsége keletkezik az egyedi szerződésében rögzített éves mennyiséghez képest, de a 10 Felhasználó együttesen szerződött összes mennyiségét tekintve (45.100.715kWh + 35,3%) az alul-, illetve felülvételezés esete nem áll fenn – vagyis a 10 Felhasználó összes fogyasztása eléri az összesített Szerződött Mennyiséget (45.100.715kWh), de nem haladja meg az összesített Maximális Mennyiséget (61.021.271kWh) –, akkor a Vevő mentesül az alul, illetve felülvételezésből eredő pótdíjfizetési kötelezettség alól.

8.4.2 Amennyiben a 10 Felhasználó által együttesen szerződött összes mennyiséget tekintve (45.100.715kWh +35,3%) az alul-, il letve felülvételezés esete fennáll – vagyis a 10 Felhasználó összes fogyasztása nem éri el az összesített szerződéses mennyiséget (45.100.715kWh), vagy meghaladja az összesített maximális mennyiséget (61.021.271kWh) –, akkor kizárólag azt a Felhasználót terheli jelen Szerződés 8.2, illetve 8.3. pontjában szereplő alul-, illetve felülvételezésből eredő pótdíjfizetési kötelezettség, melynek fogyasztása alulvételezés esetén elmaradt a 7. pontban meghatározott Szerződött Mennyiségtől, illetve felülvételezés esetén meghaladja a 7. pontban meghatározott Maximális Mennyiséget. Az Eladó jogosult a különbözetet kiszámlázni az alul-, illetve felülvételezéssel érintett Felhasználóknak, mégpedig olyan arányban, ahogyan az adott Felhasználó alul-, illetve felülvételezése a 10 Felhasználó tényleges (portfólió hatás nélkül számított) alul-, illetve felülvételezéséhez aránylik. Az alul-, illetve felülvételezéssel nem érintett Felhasználót a jelen Szerződés 8.2. és 8.3. pontjában szereplő alul- és felülvételezésből eredő pótdíjfizetési kötelezettség ez esetben nem terheli.

8.5. A Felek rögzítik, hogy a *FŐTÁV Cégcsoport*ba tartozó társaságok (FŐTÁV Zrt., FŐTÁV Dolgozók Szakszervezete, FŐTÁV-Kiserőmű Kft.) által megkötött egyedi szerződések esetén jelen Szerződés 8.4. pontja tekintetében a Felhasználóra vonatkozó rendelkezéseket a *FŐTÁV Cégcsoport*ra vonatkozóan (együttesen) kell alkalmazni azzal, hogy ha a *FŐTÁV Cégcsoport* – az általa együttesen szerződött összes mennyiséget tekintve (26.465.646 kWh + 35,3%) – együttesen alul, illetve felülvételezésből eredő pótdíj megfizetésére kötelezett, akkor a pótdíjat – 8.4. pontban meghatározott rendelkezések értelem szerinti alkalmazásával – a FŐTÁV Cégcsoporton belüli társaságok között olyan arányban kell szétosztani, ahogy az az egyes tagokat érinti.

1. **Számlázás, elszámolás, számlakifogás**

9.1 A Szerződés időtartama alatt az energia ellenértéke vonatkozásában naptári hónaphoz igazodó elszámolás kerül alkalmazásra, ahol az elszámolási időszak minden naptári hónap 1. napjának 00.00 órájától a hónap utolsó napjának 24.00 órájáig tart.

9.2 Az Eladó havonta utólag, az adott tárgyhónap utolsó napját követő 15 (tizenöt) napon belül integrált számlát állít ki - a villamos energia díjról, valamint a szerződéses áron felüli egyéb díjakról a jogszabályi rendelkezésnek megfelelően a mindenkor érvényes ÁFA-val növelt értéken - a Vevő részére, amelynek meg kell felelnie a következő elvárásoknak.

**9.2.1 Profilos Felhasználási helyek**

9.2.1.1 Profilos Felhasználási helyek esetén az Eladó havonta részszámlát, illetve a szerződéses időszak végén elszámoló számlát állít ki.

9.2.1.2 A részszámlák kiállítása a Vevő adatszolgáltatása, ennek hiányában az 1. sz. mellékletben meghatározott Mértékadó Éves Fogyasztás 1/12 része és a villamos energiáért fizetendő egységár alapján történik. A Vevő ennek megfelelő összeget köteles fizetni 11 (tizenegy) hónapon keresztül, a 12. havi számla (azaz elszámoló számla) tartalmazza az 1/12-ed havi részt és az elszámolást.

9.2.1.3 Amennyiben a Vevő a profilos Felhasználási helyek mérőinek állását a tárgyhónapot követő hónap 3. (harmadik) munkanapjáig nem küldi meg az Eladó részére, úgy az Eladó jogosult a havi részszámlát az 1. sz. mellékletben meghatározott Mértékadó Éves Fogyasztás 1/12 része alapján kiállítani.

9.2.1.4 Az éves fogyasztás elszámolása az éves leolvasáskor, az Elosztói Engedélyes által leolvasott és megadott tényfogyasztás alapján történik. Az elszámoló számla tartalmazza a Mennyiség elszámolást, vagyis a ténylegesen elfogyasztott villamos energia és a Mértékadó Éves Fogyasztás közötti különbözetet.

9.2.1.5 Havi gyűjtő részszámla: az Eladó havonta 1 (egy) darab gyűjtő részszámlát állít ki Felhasználási helyenkénti bontásban a Vevő valamennyi profilos Felhasználási helyéről.

9.2.1.6 Gyűjtő elszámoló számla: az Eladó a Vevő részére évente egyszer gyűjtő elszámoló számlát állít ki a Vevő valamennyi profilos Felhasználási helyéről, amely tartalmazza a profilos Felhasználási helyek esetében az elszámoló számla kiállítását megelőző hónapban leolvasott Felhasználási helyek tényleges és Mértékadó Éves Fogyasztás szerinti fogyasztás különbségéből – azaz a Mennyiség elszámolásból – adódó energia és RHD költségek elszámolását. Amennyiben az Elosztói Engedélyes nem bocsátja az Eladó rendelkezésére a leolvasott Felhasználási helyek tényleges adatait, akkor részszámla készül a Mértékadó Éves Fogyasztás 1/12-ed része alapján.

9.2.1.7 Az Eladó vállalja, hogy minden számlához a számlák kiállításakor elektronikus formában (MS Excel) számlanemekre (a számla tartalmán túl az alábbi minimális adattartalommal: Állandó adatok: vevőkód, Vevő, Felhasználási hely címe, fogyasztói szám, mérőpont azonosító, lekötött teljesítmény, számla sorszáma, számla kelte, elszámolási időszak, számla esedékessége; Változó adatok: a fentiekben felsorolt számlanemeken túl a teljesítménycsúcs, meddő fogyasztások stb.) és Felhasználási helyekre bontott analitikát bocsát Vevő rendelkezésére és azt Vevő kapcsolattartója részére elektronikus üzenetben megküldi a számlakiállítás napján.

**9.2.2 Távmért Felhasználási helyek**

9.2.2.1 Távmért Felhasználási helyek esetén az Eladó minden hónapban elszámoló számlát állít ki a kumulált havi fogyasztás alapján, amelynek leolvasása távleolvasással történik.

9.2.2.2 Eladó havonta egy darab gyűjtőszámlát állít ki Felhasználási helyenkénti bontásban a Vevő valamennyi távmért Felhasználási helyéről.

9.2.2.3 Eladó vállalja, hogy minden számlához a számlák kiállításakor elektronikus formában (MS Excel) számlanemekre (a számla tartalmán túl az alábbi minimális adattartalommal: Állandó adatok: vevőkód, vevő, Felhasználási hely címe, fogyasztói szám, mérőpont azonosító, lekötött teljesítmény, számla sorszáma, számla kelte, elszámolási időszak, számla esedékessége; Változó adatok: a fentiekben felsorolt számlanemeken túl a teljesítménycsúcs, meddő fogyasztások,stb.) és Felhasználási helyekre bontott analitikát bocsát a Vevő rendelkezésére és a Vevő kapcsolattartója részére elektronikus üzenetben megküldi a számlakiállítás napján.

9.3 A számla közvetített szolgáltatásként tartalmazza az Elosztói Engedélyest megillető rendszerhasználati díjakat. A közvetített szolgáltatás nyújtásával kapcsolatban felmerült esetleges költségeket a Szerződés 4. pontjában meghatározott energiadíj tartalmazza.

9.4 Az év végi elszámoló számla kiállítása után történik a felül- vagy alulvételezés díjának elszámolása a jelen Szerződésben szabályozottak figyelembe vételével. Az Eladó a számlá(ka)t az elszámolást követő 15 (tizenöt) napon belül köteles kiállítani, melynek rendezésére a 10.3. pontban leírtak szerint kerül sor.

9.5 A számla adattartalmának meg kell felelnie a vonatkozó jogszabályi előírásoknak, valamint jelen Szerződésnek, valamint a számlán minden esetben a jelen Szerződésben rögzített egységár szerepelhet. Nem megfelelés esetén a számla visszaküldésre kerül az Eladónak. Ezen esetben a Vevő nem eshet késedelembe.

9.6 Eladó a számla adattartalmával megegyező tartalmú elektronikus, szerkeszthető formátumú adatszolgáltatást (excel tábla) készít és küld meg Vevő részére a számlázással egy időben, számlánként külön-külön táblázatban. A táblázatnak egy munkalapon kell tartalmaznia a számlázott összes fogyasztási helyet, fogyasztási helyenként egy sorban kell tartalmaznia az adott fogyasztási helyre vonatkozó minden számlázott adatot (számlázott időszak, fogyasztási adatok, Eladónak illetve a Hálózati engedélyesnek megfizetendő díjtételek, stb).

9.7 Számla kifogásolása: a Vevő a számla ellen az Eladónál kifogást emelhet. A kifogás bejelentésének a számla kiegyenlítésére halasztó hatálya van. Az Eladó a kifogást, a bejelentéstől számított 3 (három) munkanapon belül köteles megvizsgálni és ennek eredményéről a Vevőt legkésőbb a kifogás kézhezvételétől számított 8 (nyolc) napon belül értesíteni. Amennyiben bebizonyosodik, hogy a számla alapját képező vételezési adatok nem felelnek meg a valóságnak, vagy a számla egyébként formailag vagy tartalmilag nem megfelelő, úgy az Eladó új számla kiállítására köteles. Amennyiben az bizonyosodik be, hogy a számla alapját képező vételezési adatok megfelelnek a valóságnak és a számla egyéb hibát sem tartalmaz, úgy a Vevő a számla eredeti fizetési határidejének lejártától számítva minden késedelmes nap után az adott számla értékét alapul véve a mindenkor hatályos Polgári Törvénykönyv (a továbbiakban: **Ptk.**) szerinti késedelmi kamat megfizetésére köteles.

9.8 Az Eladó szavatolja, hogy nem fizet, illetve számol el a Szerződés teljesítésével összefüggésben olyan költségeket, amelyek a Kbt. 62. § (1) bekezdés *k)* pont *ka)-kb)* alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

9.9 Az Eladó vállalja, hogy a Szerződés teljesítésének teljes időtartama alatt tulajdonosi szerkezetét a Vevő számára megismerhetővé teszi és a Kbt. 143.§ (3) bekezdés szerinti ügyletekről a Vevőt haladéktalanul értesíti.

9.10 A külföldi adóilletőségű Eladó a Kbt. 136.§ (2) bekezdése alapján köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet Eladóra vonatkozó adatokat az országok közötti jogsegély igénybevétele nélkül.

1. **A számla kifizetése, Vevő késedelmes teljesítése**

10.1 A Vevő tájékoztatja az Eladót, hogy a Szerződés és annak teljesítése az adózás rendjéről szóló 2003. évi XCII. törvény (a továbbiakban: **Art.**) 36/A. § (6) bekezdése alapján az Art. 36/A.§-ában meghatározott közbeszerzési felelősségi szabály hatálya alá tartozik. Az Eladó vállalja, hogy a jelen Szerződéssel összefüggésben igénybevett alvállalkozók részére kifizetést csak az Art. 36/A.§-ban foglaltak szerint teljesít.

10.2 Az Art. 36/A. §-ának értelmében a jelen Szerződés alapján kiállított, havonta nettó módon számított 200.000,- Ft-ot meghaladó értékű számla kifizetésének feltétele a kifizetés időpontját megelőzően bemutatott, átadott, vagy megküldött, a tényleges kifizetés időpontját megelőző 30 (harminc) napnál nem régebbi, nemlegesnek minősülő együttes adóigazolás egyszerű másolati példánya, vagy a Vevő részéről rendelkezésre bocsátott minta alapján, teljes bizonyító erejű magánokiratként készült tanúsítvány eredeti példánya az Eladó részéről, mely szerint az Eladó szerepel a kifizetés időpontjában a köztartozásmentes adózói adatbázisban. Amennyiben az igazolás nem nemleges vagy 30 (harminc) napnál régebbi, vagy az igazolást nem csatolta, illetve az Eladó nem szerepel a kifizetés időpontjában a köztartozásmentes adózói adatbázisban, a Vevő a számla nettó értékét visszatartja.

10.3 A Vevő az igazolt teljesítés alapján kiállított számla ellenértékét – a Kbt. 135. § (1) és (5) bekezdéseinek, illetve a Ptk. 6:130. § (1)-(2) bekezdéseinek megfelelően –, annak kézhezvételétől számított 30. (harmincadik) napon – vagy ha az nem banki nap, akkor az azt követő első banki napon –, banki átutalás útján fizeti meg az Eladó Szerződésben megjelölt bankszámlájára. A Felek kézhezvételnek tekintik a számla Vevő általi hivatalos érkeztetését, iktatását.

10.4 Az Eladó a számlá(ko)n Vevőként a következő megnevezést köteles használni: „………………………….”. A számlá(ka)t a következő címre kell benyújtani ………………………......

10.5 Az esedékességi határidőre történő fizetés elmulasztása (késedelmes fizetés) esetén az Eladó minden késedelmes napra vonatkozóan a mindenkori Ptk. vonatkozó rendelkezései szerinti kamatnak megfelelő késedelmi kamatot jogosult a Vevővel szemben érvényesíteni.

10.6 Amennyiben a Vevő a számla fizetési határidejével második alkalommal 15 (tizenöt) naptári napot meghaladó késedelembe esik, Eladó köteles a Vevő Vezető tisztségviselőjét írásban haladéktalanul értesíteni, és a várható - jelen Szerződésben rögzített - szankciókat közölni. Ezt követően, ha a Vevő harmadik alkalommal is késedelembe esik úgy Eladó kizárólag ebben az esetben jogosult a Vevőtől a harmadik késedelembe esést megelőző 3 (három) naptári hónap fogyasztásának díjával megegyező mértékű biztosítékot (a következők valamelyikét: bankgarancia vagy fizetési előleg) kérni, amelyről Eladó köteles a Vevőt haladéktalanul írásban értesíteni. Felek az értesítés kézhezvételét követő 5 (öt) munkanapon belül kötelesek egymással egyeztetést lefolytatni a biztosíték formájának, illetve feltételeinek meghatározása érdekében. Amennyiben az egyeztetésre a Vevőnek felróható okból nem kerül sor, vagy az egyeztetés a Vevőnek felróható okból nem vezet eredményre további 5 (öt) napon belül, a biztosíték formáját, illetve feltételeit az Eladó jogosult egyoldalúan meghatározni. A Vevő köteles az Eladó ilyen irányú kérésére vonatkozó írásbeli értesítés kézhezvételétől számított 15 (tizenöt) munkanapon belül rendelkezésre bocsátani az igényelt biztosítékot.

Amennyiben az egyeztetésre az Eladónak felróható okból, a fent hivatkozott határidőig nem kerül sor, vagy az a fent hivatkozott határidőig az Eladónak felróható okból nem vezet eredményre, úgy az Eladó a biztosítékot nem kérheti.

Amennyiben Vevő a biztosítékot nem bocsájtja Eladó rendelkezésére, vagy a biztosíték rendelkezésre bocsájtását követően a fizetés tekintetében ismételten késedelembe esik Eladó - az egyéb jogain túlmenően első alkalommal jogosult a Vevő fogyasztásának maximum 70%-os korlátozását kérni Elosztói Engedélyestől, Vevő írásos tájékoztatásával egyidejűleg, abban az esetben, ha a Vevő nem minősül a villamosenergia-rendszer jelentős zavara és a villamosenergia-ellátási válsághelyzet esetén szükséges intézkedésekről szóló 285/2007. (X.29.) Korm rendelet 1. §. 1. és 3. pontjai alapján alapvető felhasználónak, illetve létfontosságú felhasználónak. Amennyiben a korlátozás 60 (hatvan) napon belül nem jár eredménnyel, úgy Eladó megtagadhatja a teljesítést, illetve jogosult kérni Vevő rendszerhasználati jogának felfüggesztését az érintett hálózati engedélyestől, a Vevő írásos tájékoztatásával egyidejűleg.

Eladó a teljesítés megtagadására és/vagy a rendelkezésre állás felfüggesztésére vonatkozó jogát a Vevő Vezető tisztségviselőjéhez címzett szerződésszerű teljesítésre felszólító írásbeli nyilatkozat kézhezvételét követő 5 (öt) munkanap eltelte után gyakorolhatja. A teljesítés megtagadása és/vagy a rendelkezésre állás felfüggesztése addig tart, amíg Vevő a Szerződés alapján fennálló kötelezettségeinek eleget nem tesz, és ezzel egyidejűleg meg nem téríti a Eladó számára a teljesítés szüneteltetésének és az ismételt beindításnak az összes indokolt mértékű és igazolt költségét.

10.7 Az Eladó nem jogosult a Vevő számlájára vonatkozó azonnali beszedési megbízás (azonnali inkasszó) útján érvényesíteni a jelen Szerződéssel kapcsolatos követeléseit. A Felek kijelentik, hogy az Eladó nem jogosult – a jelen Szerződés 10.6. pontjában meghatározott esetet kivéve – a Vevőtől  a Szerződés teljesítése vonatkozásában semmilyen biztosítékot (bankgarancia, óvadék, zálogjog, fizetési előleg vagy kezesség, stb.) kérni.

10.8 Kizárja Vevő késedelmét, ha az Eladó által kiállított számla nem felel meg a számvitelről szóló 2000. évi C. törvény, az általános forgalmi adóról szóló 2007. évi CXXVII. törvény előírásainak, a vonatkozó egyéb hatályos jogszabályi előírásoknak, valamint jelen Szerződésben foglalt rendelkezéseknek.

**11. Szerződést biztosító mellékkötelezettségek, az Eladó kötelezettségei**

11.1 Az Eladó kötelezettséget vállal a Vevő által megrendelt villamos-energia mennyiség rendelkezésre bocsátására, a lekötött villamos teljesítménynek a teljesítés helyén történő biztosítására. Az Eladó által szállított villamos energiát szerződésszerűen átadottnak kell tekinteni, amennyiben az Eladó jelen Szerződés rendelkezései szerint a Vevő mindenkori igényének megfelelő mennyiségű villamos energiát az átviteli hálózat valamely átadás-átvételi pontján betáplálta.

11.2 Az Eladót késedelmi kötbérfizetési kötelezettség terheli, amennyiben a szállítást a kezdő időpontban olyan okból, amelyért felelős nem kezdi meg, vagy az energiaszolgáltatás az Eladónak felróható okból szünetel, a jelen Szerződés 11.4. pontjában rögzített esetet ide nem értve.

11.2.1 Az Eladó a késedelem minden naptári napja után a Szerződés szerinti - érintett Vevőre vonatkozó – mennyiségből (szerződött mennyiségből) le nem szállított mennyiség nettó díjának 0,5 %-át fizeti meg kötbérként a Vevő részére. A kötbér maximális mértéke 30 (harminc) napi tétel. A Vevő számviteli bizonylatban értesíti az Eladót a fizetendő kötbér összegéről, melyet az Eladó köteles a kötbérértesítő kézhezvételétől számított 15 (tizenöt) napon belül megfizetni. Felek megállapodnak, hogy adott esetben a pénzügyi rendezéskor a Vevő csak a kötbérigénye feletti energiadíj megfizetésére köteles.

11.3 A Szerződés – Eladónak olyan okból, amelyért felelős – meghiúsulása, illetve az Eladó jogellenes felmondása esetén Eladó köteles a meghiúsult szolgáltatás nettó díjának a 25%-át meghiúsulási kötbérként a Vevőnek megfizetni, Vevő kötbérértesítőjének kézhezvételétől számított 15 (tizenöt) napon belül.

11.4 Amennyiben a villamosenergia-ellátásból kikapcsolt Vevő valamennyi lejárt tartozását és az egyéb költségeket megfizeti, úgy Eladó köteles a Vevő visszakapcsolás iránti kérelme és a teljes tartozás rendezésének tudomására jutását követő 24 (huszonnégy) órán belül kezdeményezni a Vevő ellátásba történő ismételt bekapcsolását. Amennyiben Eladó ezen pontban foglaltaknak nem tesz eleget, úgy a Garantált Szolgáltatásokról szóló MEKH határozat és a jelen Szerződés 11.6 pontja szerinti kötbér megfizetésére köteles, továbbá

* ha az Eladó érdekkörében felmerült okból a visszakapcsolásra a Vevő tartozásának rendezését követő 48 (negyvennyolc) óránál később, de 72 (hetvenkettő) órán belül kerül sor: a kötbér összege az egyetemes szolgáltató által külön díj ellenében végezhető szolgáltatásokról szóló rendeletben meghatározott, a felhasználónak a villamos energia ellátásból való jogszerű kizárása (kikapcsolása) utáni visszakapcsolásért kért külön díj 50%-a,
* ha az Eladó érdekkörében felmerült okból a visszakapcsolásra a Vevő tartozásának rendezését követő 72 (hetvenkettő) óránál később kerül sor: a kötbér összege az egyetemes szolgáltató által külön díj ellenében végezhető szolgáltatásokról szóló rendeletben meghatározott, a felhasználónak a villamos energia ellátásból való jogszerű kizárása (kikapcsolása) utáni visszakapcsolásért kért külön díj 100%-a.

11.5 Eladó köteles jelen Szerződés ideje alatt kereskedelmi tevékenységét – a Felek ellenkező megállapodása hiányában – fenntartani. Amennyiben Eladó ezen kötelezettségének nem tesz eleget, úgy a Szerződés megszűnik. A Szerződés megszűnésétől számított 90 (kilencven) napig az Eladó teljes kártérítéssel tartozik a Vevő felé, így köteles megtéríteni számára a Szerződés szerinti díjak és a Vevő igazolható villamos energia beszerzési költségei közötti különbözetből eredő kárát.

11.6 Eladó köteles a mindenkori Kereskedelmi Üzletszabályzatában rögzített, általa garantált szolgáltatásokat megfelelően nyújtania. A garantált szolgáltatások nem teljesítése esetén kötbér fizetésére köteles, melynek mértékét az Eladó mindenkori Kereskedelmi Üzletszabályzatának melléklete/függeléke rögzíti.

11.7 Eladó köteles a felhasználási hellyel, az Eladó vagy eltérő fizető személyével kapcsolatos, Szerződésből eredő jogok gyakorlásához, valamint kötelezettségek teljesítéséhez szükséges adatok megváltozását nyilvántartási rendszerében a Vevő bejelentésétől számított 15 (tizenöt) napon belül átvezetni.

Amennyiben Eladó ezen nyilvántartási kötelezettségének 15 (tizenöt) napon túl tesz eleget avagy az átvezetést elmulasztja, úgy kötbér és kártérítés megfizetésére köteles.

A nyilvántartási kötelezettségek megsértése miatt fizetendő kötbér összege napi 10.000,-Ft, de maximum 50.000,-Ft/alkalom, amely a Vevő igénybejelentésére 15 (tizenöt) napon belül fizetendő.

11.8 A Felek kijelentik, hogy az Eladó és Vevő jogviszonyában, a Felek szerződésszegéseinek esetei és jogkövetkezményei tekintetében jelen Szerződés rendelkezéseit tartják irányadónak, ezért ebben a tekintetben kizárják az Eladó mindenkori Üzletszabályzatában/ÁSZF-jében részletezett rendelkezések alkalmazását.

11.9 Az Eladó jelen Szerződés teljesítése során vállalja, hogy az illetékes Elosztói Engedélyes felé haladéktalanul továbbítja a Vevő részéről az Elosztóval szemben felmerülő kérdéseket, észrevételeket, esetleges panaszokat, kifogásokat. Fentiek érdekében az Eladó a 12. pontban megjelölt kapcsolattartó elérhetőségét a 12.2. pontban megfelelő időtartamban biztosítja.

**12. Felek együttműködése, kapcsolattartás, a szerződés alapján felek nevében eljárni jogosult személyek**

12.1 A Felek megállapodnak, hogy a teljesítéssel kapcsolatban, illetve a teljesítés során felmerülő kérdésekben a következő személyek jogosultak eljárni:

|  |  |  |
| --- | --- | --- |
|  | **Vevő részéről** | **Eladó részéről** |
| **energiagazdálkodási kérdések** |  |  |
| név |  |  |
| beosztás |  |  |
| e-mail |  |  |
| telefon |  |  |
| fax |  |  |
| **szerződés, megrendelések** |  |  |
| név |  |  |
| beosztás |  |  |
| e-mail |  |  |
| telefon |  |  |
| fax |  |  |
| **pénzügyi kérdések** |  |  |
| név |  |  |
| beosztás |  |  |
| e-mail |  |  |
| telefon |  |  |
| fax |  |  |

12.2 Az Eladó vállalja munkanapokon 8.00 és 18.00 óra közötti időtartamban a kapcsolattartók elérhetőségét/rendelkezésre állását.

12.3 Az Elosztói Engedélyes(ek) tervszerű megelőző karbantartásainak kapcsán az Eladó a Vevő külön kérésére közreműködik a Vevő és a területileg illetékes Elosztói Engedélyes(ek) közötti tárgyalások során.

12.4 A Vevő együttműködési kötelezettsége körében vállalja, hogy a Felhasználási helyek általános munkarendjéről az Eladót tájékoztatja, illetve amennyiben a Eladó által ismert munkarendben a Vevő jelentősebb - a Vevő villamos energia felhasználását előre láthatóan érdemben befolyásoló - változást eszközöl (pl. jelentős létszámot érintő szabadságolás, műszak megszüntetése vagy új műszak beindítása, termelés számottevő csökkentése, termelés leállítása, a továbbiakban ezek bármelyike "változás"), úgy a Vevő vállalja, hogy a 2 (két) napot meghaladó változás bekövetkeztét 2 (két) munkanappal megelőzően reggel 08.00 óráig az Eladót írásban tájékoztatja a változás mértékéről és időtartamáról.

12.5 Amennyiben a Vevő működésében váratlanul olyan nem tervezett leállás, meghibásodás, üzemzavar (a továbbiakban "kiesés") következik be, amely a vonatkozó időszakra az üzemszerű működés esetén egyébként fennálló villamos teljesítmény igényében jelentős mértékű csökkenést eredményez, úgy a Vevő kötelezettséget vállal arra, hogy a 2 (két) napot meghaladó kiesésről történő tudomásszerzését követően a lehetőségéhez képest a lehető legrövidebb időn belül telefonon jelzi az Eladónak a kiesést, annak várható időtartamát és kieső villamos energia igény mértékét. A Vevő a telefonon történt bejelentését köteles haladéktalanul írásban (telefax vagy e-mail útján) is megerősíteni.

12.6 A Vevő kötelezettséget vállal arra, hogy amennyiben a Szerződés hatálya alá tartozó valamely Felhasználási helyen a villamos energia felhasználást megszünteti, úgy arról az Eladót lehetőleg a megszüntetést 15 (tizenöt) naptári nappal megelőzően, de legkésőbb a megszüntetés időpontjában értesíti.

12.7 A Felek az értesítéseket lehetőleg e-mail-ben (az internet kapcsolat hibája esetén faxon) juttatják el egymásnak az értesítés szabályai szerint.

**13. Adatvédelem, közpénzügyi rendelkezések, titoktartás**

13.1 A Felek a Szerződéssel kapcsolatos okmányokat és a Szerződéssel kapcsolatosan tudomásukra jutott információkat kizárólag a Szerződés teljesítésére használhatják fel. A Felek hozzájárulnak ahhoz, hogy a Szerződéssel kapcsolatosan a másik Fél tudomására jutott információkat a másik Fél kezelje, feldolgozza és továbbítsa a jelen Szerződésben foglalt kötelezettségei teljesítése illetve jogai érvényesítése érdekében.

13.2 A Felek tudomásul veszik, hogy az Állami Számvevőszékről szóló 2011. évi LXVI. törvény 5.§ (5) bekezdésében foglaltak alapján, az Állami Számvevőszék ellenőrizheti az állami vagy önkormányzati tulajdonban (résztulajdonban) lévő gazdálkodó szervezetek vagyongazdálkodását, vizsgálhatja az államháztartás alrendszereiből finanszírozott beszerzéseket, és az államháztartás alrendszereinek vagyonát érintő szerződéseket a Vevőnél, a Vevő nevében vagy képviseletében eljáró természetes személynél és jogi személynél, valamint azoknál a Feleknél, akik illetve amelyek a Szerződés teljesítéséért felelősek, továbbá a Szerződés teljesítésében közreműködő valamennyi gazdálkodó szervezetnél.

13.3 Eladó kijelenti, hogy a Szerződés aláírásával hozzájárul a jelen Szerződés főbb adatainak az információs önrendelkezési jogról és az információszabadságról szóló 2011. évi CXII törvény, illetve az annak felhatalmazása alapján meghozott önkormányzati rendelet, valamint a Kbt. 43.§ (1) f) pontja szerinti közzétételéhez.

13.4 A Felek kölcsönösen kötelezettséget vállalnak arra, hogy a Ptk. 2:47. §-a szerint üzleti titoknak minősülő adatot nem hoznak nyilvánosságra és nem közölnek harmadik személyekkel.

Eladó tudomásul veszi azonban azt, hogy aki az államháztartás valamely alrendszerével pénzügyi, illetve üzleti kapcsolatot létesít, kérésre köteles a jogviszonnyal összefüggő és a közérdekből nyilvános adatokra vonatkozóan tájékoztatást adni, valamint azt, hogy a költségvetési pénzeszközök felhasználásának nyilvánosságára tekintettel a szerződés lényeges tartalmáról a tájékoztatás üzleti titok címén nem tagadható meg.

**14. A Szerződés módosítása és megszüntetése**

14.1 A Szerződés módosítása csak mindkét Fél által aláírt írásos dokumentum útján lehetséges a Kbt. 141. § szerint. A Szerződés bármely módosítása jelen Szerződés elválaszthatatlan részét képezi, függetlenül attól, hogy fizikailag nem kerül csatolásra.

14.2 Jelen Szerződés határozott idejű, mely a 3.2. pontban meghatározott időszak (Szerződéses időszak) elteltével Felek további nyilatkozatai nélkül megszűnik. Tekintettel arra, hogy jelen Szerződés határozott időre szól, a 14.4. pontban foglalt esetet leszámítva, rendes felmondás keretében nem szüntethető meg.

14.3 A Szerződés megszűnése nem érinti a Felek egymással szemben jelen Szerződés alapján fennálló esetleges pénzügyi kötelezettségeit. Felek kizárják, hogy a Szerződés megszűnése előtt, az energiavásárlási Szerződés újabb időszakra történő megkötésére a Vevő utolsó ajánlattételi lehetőséget biztosítson az Eladó számára.

14.4 A Vevő jogosult és egyben köteles a Szerződést felmondani - ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon - ha

a) Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés *k)* pont *kb)* alpontjában meghatározott feltétel;

b) Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés *k)* pont *kb)* alpontjában meghatározott feltétel.

14.5 Vevő köteles a szerződést azonnali hatállyal felmondani, - vagy a Ptk.-ban foglaltak szerint – attól elállni, ha a Szerződés megkötését követően jut tudomására, hogy Eladó tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

14.6 Vevő jogosult a jelen Szerződést az Eladóhoz intézett írásbeli nyilatkozatával - rendkívüli felmondás keretében - azonnali hatállyal felmondani, amennyiben az Eladó által fizetendő kötbér eléri a maximális mértéket, továbbá az Eladó jelen Szerződés szerinti kötelezettségeinek súlyos megszegése esetén.

1. **Korlátozás**

Vevő a 285/2007. (X.29.) Korm rendelet 1. § 1. pontja alapján alapvető felhasználónak minősül/nem minősül.

|  |  |
| --- | --- |
| Felhasználási hely címe | Mérőpont azonosító |
|  |  |
|  |  |
|  |  |
|  |  |
|  |  |
|  |  |

Vevő a 285/2007. (X.29.) Korm rendelet 1§ 3. pontja alapján létfontosságú felhasználónak minősül/nem minősül.

|  |  |  |  |
| --- | --- | --- | --- |
| Felhasználási hely címe | Mérőpont azonosító | Villamosenergia-ellátási tevékenységi kör | Villamosenergia-ellátás mértéke |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. **Irányadó jog****, vitás ügyek rendezése**

A jelen Szerződésre Magyarország joga az irányadó. A Szerződésben nem szabályozott kérdésekben a hatályos magyar jogszabályok, így elsősorban a Ptk., a Kbt., a VET, a VET Vhr. a megújuló energiaforrásokból és a hulladékból nyert energiával termelt villamos energia működési támogatásának finanszírozásához szükséges pénzeszköz mértékének megállapítási módjára és megfizetésére vonatkozó részletes szabályokról szóló 1/2016. (I. 27.) NFM rendelet, valamint a 389/2007. (XII. 23.) Korm. rendelet a megújuló energiaforrásból vagy hulladékból nyert energiával termelt villamos energia, valamint a kapcsoltan termelt villamos energia kötelező átvételéről és átvételi áráról szóló rendelet rendelkezései, továbbá az Eladónak a Magyar Energetikai és Közmű-szabályozási Hivatal által elfogadott Üzletszabályzata, illetőleg az ÁSZF jelen jogviszony szempontjából alkalmazandó rendelkezéseiben foglaltak az irányadóak. Az Eladó Üzletszabályzata/ÁSZF-e/a Felek Általános Mérlegkör Tagsági Szerződése/ Megbízási Szerződése és jelen Szerződés közötti eltérés, tartalmi ellentmondás esetén Felek a jelen Szerződésben foglalt szabályokat tekintik irányadónak és alkalmazandónak.

Vitás ügyeiket a Felek elsősorban személyes egyeztetések útján rendezik. Ennek eredménytelensége esetén a Felek a hatáskörrel és illetékességgel rendelkező bírósághoz fordulnak. A pereskedés nyelve a magyar. Amennyiben valamely Fél a másik Fél nem teljesítése esetén a Szerződésben foglalt jogaival nem él, ez nem értelmezhető úgy, hogy a jogosult Fél lemond az ilyen szerződésszegés esetén, illetve bármely más vagy további mulasztás/szerződésszegés esetén a jogai érvényesítéséről.

1. **Dokumentumok**

Az Eladó a Szerződéshez csak és kizárólag a Vevő által (esetlegesen) előírt vagy a Felek által előzetesen egyeztetett mellékleteket, nyilatkozatokat, illetve kiegészítést csatolhat a Kbt. rendelkezéseivel összhangban. Az okmányok csak akkor alkalmasak joghatás kiváltására, ha mindkét Fél cégszerűen aláírja.

Jelen Szerződés elválaszthatatlan részét képező mellékletek:

1. sz. mellékelt – Szerződött villamos energia mennyiség Felhasználási helyenként

2. sz. melléklet – Eladó Általános Szerződéses Feltételei/Üzletszabályzata

3. sz. melléklet – Felek Általános Mérlegkör Tagsági Szerződése

4. sz. melléklet – Felek Megbízási Szerződése

5. sz. melléklet – A teljesítésbe bevont alvállalkozók megnevezése *(adott esetben)*

1. **Záró rendelkezések**

19.1 A Felek kijelentik és teljes körű kötelezettséget vállalnak arra, hogy a jelen Szerződésben megjelölésre került valamennyi adatuk a valóságnak megfelel. A Felek rögzítik, hogy a jelen Szerződésben feltüntetésre került bármely adatukban bekövetkező változást, az azt igazoló dokumentummal egyidejűleg, a másik Fél részére a változástól számított 10 (tíz) munkanapon belül bejelentik. Az adatváltozásra vonatkozó bejelentési kötelezettségek elmulasztásából eredő károkért a bejelentést elmulasztó Fél teljes körű felelősséggel tartozik.

19.2 A Felek kijelentik, hogy ellenük csőd- vagy felszámolási eljárás, kényszertörlési eljárás nincs folyamatban.

19.3 Eladó tudomásul veszi, hogy Vevő a Kbt. 43. § (1) bekezdés d) pontjában foglaltaknak megfelelően a szerződést nyilvánosságra hozza és a szerződés teljesítéséről a Kbt. 43. § (1) bekezdés f) pontban foglalt adatokat közzéteszi a Közbeszerzési Hatóság által vezetett Közbeszerzési Adatbázisban.

A jelen Szerződést a Felek elolvasás és közös értelmezés után, mint akaratukkal mindenben megegyezőt 4 (négy) eredeti példányban – melyekből a Feleket 2-2- (két-két) példány illeti meg – jóváhagyólag írják alá.

**Kelt: …………………….., 2016. ……………. hó ………. nap.**

|  |  |  |
| --- | --- | --- |
| (…………………………….)  Eladó |  | (…………………………….)  Vevő |

1. **sz. melléklet: Szerződött villamos energia mennyiség Felhasználási helyenként**

(Lsd. Közbeszerzési Dokumentum 3. sz. melléklete)

**2. sz. melléklet: Eladó Általános Szerződéses Feltételei/Üzletszabályzata**

**3. sz. melléklet: Általános Mérlegkör Tagsági Szerződés**

**4. sz. melléklet: Megbízási Szerződés**

Amely létrejött

egyrészről ……………………… mint villamos energia felhasználó, a továbbiakban: Vevő

Székhelye:

Cégjegyzékszáma:

Adószáma:

Számlavezető bankja és bankszámlaszáma:

Képviselője:

másrészről az ………………………………….. mint villamos energia kereskedő, a továbbiakban: Eladó

Székhelye:

Cégjegyzékszáma:

Adószáma:

Számlavezető bankja és bankszámlaszáma:

Mérlegköri azonosító kódja:

Képviselője:

között az alulírott helyen és időben, az alábbi feltételek szerint:

1. A Vevő a villamos energiáról szóló 2007. évi LXXXVI. tv. 63.§-ában foglaltakra figyelemmel megbízza az Eladót, hogy .................................................. felhasználási helye(k) tekintetében a 2016.................... hó .. napján létrejött villamos energia adás-vételi szerződéshez kapcsolódóan a Vevő nevében a területileg illetékes elosztói engedélyesnél eljárjon, és a hálózati csatlakozási és hálózathasználati szerződést megkösse, továbbá a Vevő erre irányuló kérelme esetén azokat módosítsa vagy felmondja.
2. Eladó a villamosenergia-rendszer jelentős zavara és a villamosenergia-ellátási válsághelyzet esetén szükséges intézkedésekről szóló 285/2007. (X.29.) Korm. rendelet 9.§-ában foglaltakra figyelemmel, köteles kezdeményezni az elosztó és az átviteli rendszerirányítónál azt, hogy tegyen javaslatot a megyei (fővárosi) katasztrófavédelmi igazgatóságnál a Vevő alapvető, illetve létfontosságú felhasználóként történő besorolására amennyiben az szükséges, annak érdekében, hogy az alapvető, illetve létfontosságú felhasználók listáját a területileg illetékes elosztó és az átviteli rendszerirányító naprakészen nyilvántarthassa.
3. A Vevő köteles átadni az Eladó részére az 1. pontban említett szerződések megkötéséhez, illetve a 2. pontban részletezett Rotációs Kikapcsolási Rend tervezéséhez szükséges adatokat és szavatol azért, hogy az átadott adatok a valóságnak megfelelnek.
4. A Vevő a jelen szerződés aláírásával tudomásul veszi, hogy a jelen megbízás alapján kötött szerződésekből származó jogok a Vevőt illetik, illetve a kötelezettségek a Vevőt terhelik.
5. Eladó a jelen szerződés 1. pontjában részletezett hálózati csatlakozási és hálózathasználati szerződések megkötésével, módosításával, vagy felmondásával kapcsolatos tevékenységéért, valamint a jelen szerződés 2. pontjában rögzített feladata(i) teljesítésével összefüggő tevékenységéért külön díjazásra nem jogosult.
6. A jelen megbízás az aláírása napján lép hatályba és a Vevő és az Eladó közötti villamos energia adás-vételi szerződés – bármely okból történő – megszűnésével egyidejűleg, a felek külön intézkedése vagy nyilatkozata nélkül szűnik meg.
7. A jelen szerződésben nem szabályozott kérdésekben a Vevő és az Eladó közötti villamos energia adás-vételi Szerződés, a Ptk. vonatkozó rendelkezései és a villamos energiáról szóló 2007. évi LXXXVI. törvény és végrehajtási rendeletének rendelkezései, valamint a villamosenergia-rendszer jelentős zavara és a villamosenergia-ellátási válsághelyzet esetén szükséges intézkedésekről szóló 285/2007.(X.29.) Korm. rendelet rendelkezései az irányadók.

Felek a jelen szerződést átolvasás és értelmezés után, mint akaratukkal mindenben megegyezőt, jóváhagyólag írták alá.

**Kelt: …………………….., 2016. ……………. hó ………. nap.**

|  |  |  |
| --- | --- | --- |
| (…………………………….)  Eladó |  | (…………………………….)  Vevő |

**5. sz. melléklet: A teljesítésbe bevont alvállalkozók megnevezése** (adott esetben)

|  |  |  |  |  |  |
| --- | --- | --- | --- | --- | --- |
| **Alvállalkozó** | | | **részesedése a szerződés teljesítéséből** | | |
| **neve** | **székhelye** | **adószáma** | **%** | **nettó Ft** | **bruttó Ft** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Vevő** a kifizetés(eke)t az adózás rendjéről szóló 2003. évi XCII. törvény (a továbbiakban: Art.) 36/A. §-ában foglaltaknak megfelelően teljesíti. **Eladó** – az Art. 36/A. §-ában foglaltaknak megfelelően – a fizetési határidő figyelembevételével **Vevőhöz** köteles benyújtani az adóhatóság által kiállított együttes adóigazolást, vagy nyilatkozni arra vonatkozóan, hogy szerepel a köztartozásmentes adózói adatbázisban.